Sancte Dei ecclesie in honore Sancti Vincentii dicate, infra menia Matisconis posite cui Landricus preest episcopus. Ego Udo, canonicus ejusdem, dono in communione fratrum quamdam terram arabilem in villa Siniciaci sitam. Dono autem istam terram, pro anima fratris mei Wichardi, ad predictum locum; que terminatur a mane terra Wichardi et Adalgardis, a meridie terra Sancti Petri sibi adherentis, a sero terra supradicti Wichardi et Bernardi de Planiaco, a circio terra Sancti Vincentii. Habet vero in longum supradicta terra perticas XXI, et in lato de ambobus frontibus XIII perticas et V pedes. Infra istas terminationes vel perticationes, dono istam terram pro anima fratris mei supradicti Wichardi in communione canonicorum Sancti Vincentii, ut habeant et possideant sine ullo contradicente. S. Udonis qui fieri et firmare rogavit. S. Udonis consobrini ejus. S. Stephani nepotis ejus.